Marilyn Cochran

**Marilyn Cochran Brown** (born February 5, 1950) be former World Cup alpine ski racer wey komot de United States.

De eldest of four siblings of de "Skiing Cochrans" family of Richmond, Vermont, she cam turn de first American make she win discipline championship insyd de World Cup, she triumph insyd giant slalom at age 19 insyd 1969. De next year, she win bronze medal insyd de combined for de World Championships.

## Racing career

Dem born am insyd Burlington, Vermont, Cochran wey ein younger sisto Barbara (b. 1951) join de U.S. Ski Team insyd 1967. She make ein World Cup debut for age 18 insyd March 1968, month after de Winter Olympics, plus pair of top ten finishes for de season ein final stop insyd Aspen, Colorado. Ein bro Bob (b. 1951) join de men's "A team" for de 1970 season den de three siblings compete for de World Cup tour top thru de 1974 season.

Na Marilyn be three-time U.S. national champion during ein career. Insyd de 1969 season, she fini runner-up insyd de final five giant slalom races wey she win de World Cup season title. Na Cochran be de American alpine racer per plus World Cup season title til 1980, wen Phil Mahre win de combined.  She win de bronze medal insyd de combined for de 1970 World Championships insyd Val Gardena, Italy. Na Sisto Barbara be fourth for dat competition insyd, buh she win silver insyd de slalom, wer na Marilyn be sixth.

Cochran win three World Cup races, two insyd giant slalom den one insyd slalom, wey na she get 15 podiums den fifty top ten finishes. De first victory cam insyd February 1971 close to home, insyd Quebec for Mont Ste. Anne, plus sis Barbara as runner-up. She compete insyd all three events for de Winter Olympics insyd 1972 for Japan insyd, buh plus disappointing results: 28th insyd downhill, 20th insyd giant slalom, den fall insyd de first run of de slalom, ein sisto wey win de race. For de World Championships insyd 1974 insys Switzerland, Cochran fini eighth insyd giant slalom, wey she retire from international competition after de season.

## Post-racing life

After ein racing career, Cochran attend de University of Vermont insyd Burlington wey she graduate insyd 1979. She marry Chris Brown, All-American racer for de university den later professor of mechanical engineering for WPI.  Dema son Roger Brown, 2004 graduate of Dartmouth, na he sanso be All-American. Na he be de 2002 NCAA slalom champion wey he compete for de U.S. Ski Team top. Na dema younger son Douglas Brown be captain of de ski team for St. Lawrence University, wey he graduate insyd 2009.

Dem induct Cochran into de National Ski Hall of Fame insyd 1978. Sis Barbara (1976) den bro Bob (2010) sanso be members of de hall. Cochran sanso join ein siblings Barbara (2013) den Bob (2014) as members of de Vermont Sports Hall of Fame insyd 2014.

## World Cup results

### Season titles

### Season standings

Na dem award points give top ten finishes per (spy scoring system).

### Race podiums

* 3 wins - (1 GS, 2 SL)
* 15 podiums (9 GS, 6 SL)

## References


## External links

* Marilyn Cochran at de International Ski and Snowboard Federation
* Marilyn Cochran World Cup standings at de International Ski Federation
* Marilyn Cochran at Ski-DB Alpine Ski Database
* Marilyn Cochran at Olympics at Sports-Reference.com (archived)
* U.S. Ski & Snowboard Hall of Fame – Marilyn Cochran – inducted 1978
* University of Vermont Athletics Hall of Fame – Marilyn Cochran Brown – skiing – inducted 1989
* Vermont Sports Hall of Fame - Marilyn Cochran - skiing - inducted 2014